Renée Simonot
Jeanne Renée Deneuve (1911-2021), cognoscite professionalmente como Renée-Jeanne Simonot, era un actrice francese e un centenario. Illa era sposate con le actor Maurice Dorléac, e es le matre del actrices Catherine Deneuve e Françoise Dorléac, e le granmatre del actor Christian Vadim e del actrice Chiara Mastroianni.

Vita juvene e carriera 
Illa debutava al Theatro Odeon in 1918 al etate de 7. Primarimente un actrice theatral, illa remaneva illac 28 annos, tenente le position de prima donna. Su filia Catherine usa le supernomine original de Simonot, Deneuve, como su pseudonymo. Simonot, le pseudonymo de Renée, era le nomine de in cantator de opera qui cognosceva su familia.

Renée Simonot era un del prime actrices francese a comenciar le duplar del vices del filmes statounitese in Francia al principio del era de filmes parlante, in 1929 e durante le 1930s. Illa duplava in francese le voces de plure actrices de filmes de Hollywood, includente inter alteres Sylvia Sidney, Judy Garland, Esther Williams, e (in le major parte de su filmes) Olivia de Havilland (qui alsi deveniva un centenario).

Vita personal 
Su prime filia, Danielle (cuje patre era le actor Aimé Clariond), nasceva quando Simonot non era sposate, le 15 de decembre. Dum duplar pro MGM, illa incontrava Maurice Dorléac con qui illa ha sposate se in 1940. Illes habeva tres filias: Françoise, Catherine, e Sylvie (nate le 14 de decembre 1946). Simonot era un vidua desde 1979 e viveva in Paris al tempore de su morte in 2021.

Obra theatral selegite 
 1921: Les Misérables (Cosette) per Paul Meurice e Charles Hugo, basate in le romance per Victor Hugo, Odeon Theatre
1922: Molière per Henry Dupuy-Mazuel e Jean-José Frappa, dirigite per Firmin Gémier, Odeon Theatre
1928: La Belle Aventure pet Gaston Arman de Caillavet, Robert de Flers e Étienne Rey, Odeon Theatre
1932: Le Favori per Martial Piéchaud, Odeon Theatre
1934: Jeanne d'Arc per Saint-Georges de Bouhélier, Odeon Theatre

Referentias 

Actrices
Centenarios
Gente francese